วันนี้มีโอกาสมาแถวแมคโครจรัญ ปกติจะไม่ผ่านเลย เพราะรถติดมากๆ ทำถนน ทำอุโมงยั้วเยี้ยมาก แต่อยากกินจุ่มร้านนี้ เพราะไม่ได้กินนาน คิดถึงเมนูเด็ดของที่นี่ แถมเป็นวันเงินเดือนออกด้วย จัดจิ้มจุ่มแซ่บๆหน่อยละกัน 

การเดินทางมาร้านนี้ ร้านนี้ตั้งอยู่หน้าแมคโครจรัญ37  สามารถจอดรถภายในแมคโครได้ ค่าจอดฟรี2ชม.เพียงไปปั๊มบัตรข้างในแมคโคร ก็จะจอดรถได้ฟรีและ 

บรรยากาศร้านจะมีโต๊ะยาวไปเลย 2ฝั่ง ประมาณ 30 ที่นั่งได้ เลือกได้เลยจะนั่งตรงไหน จะมีจอสำหรับดูการแสดงคอนเสริตหรือจะเป็นการถ่ายทอดฟุตบอลสดๆ ร้านนี้เค้าก็มีบริการ และพนักงานจะยื่นเมนู พร้อมแล้วก็สั่งได้เลย

ร้านนี้ขายจุ่มและอาหารอีสานต่างๆ เมนูแนะนำ

เราไปต้องสั่งทุกครั้ง คือจิ้มจุ่มรวมมิตร ภายใน1จานจะมีผักสดๆ เช่นผักบุ้ง ผักกาดขาว วุ้นเส้น เห็ดหูหนูขาว ส่วนเนื้อสัตว์จะมี กุ้ง ปลาหมึก หมูสด ปลา ปูอัด ตับ และเครื่องใน เราสามารถเลือกได้ อยากได้แบบไหน ราคา ชุดละ 190 บาท 

อย่างที่2ห้ามพลาดเลย หมูแดดเดียว ที่นี่เด็ดมาก เค้าจะทำร้อนๆ มันจะกรอบ เค็มกำลังดี อร่อยโคตร ไปต้องสั่งเลยนะ 70 บาท

อย่างที่ 3เสือร้องไห้ติดมัน จะบอกให้เค้าใส่พริกก็ได้หรือใครไม่ทานเผ็ด ก็สั่งเลย ราคา 70 บาท เนื้อนุ่มติดมัน ละลายในปากเลย

อย่างที่ 4 นมย่าง อร่อยดีนะ รสชาติจะกรุบๆ มีทั้งเนื้อหมู และเนื้อ จานนี้ราคา 60 บาท

อย่างที่ 5 ปีกไก่ทอดเกลือ อร่อย ปีกกำลังดีแทะมัน เค็มๆอร่อยดี ราคา 70 บาท 

ใครกำลังหาจุ่มแซ่บ อาหารอีสานแซ่บๆร้านนี้เลย อร่อยสุดๆ ร้านเปิด 5โมงเย็นปิด 5ทุ่ม เปิดทุกวัน ถ้าไม่แน่ใจ โทรมาสอบถามก่อนก็ได้